Bilen står i veigrøfta – med fronten i et tre. Like før har den truffet en møtende bil på veien.

Bak rattet sitter en forfjamset Erik Ramsberg (50). Han har ikke rukket å tenke mye, fra han skjønte at det ville gå galt, til han nå står bom stille i grøfta.

Så kjenner han lukten av dynamitt, og ser røyk. Han må ut! Men dørene vil ikke åpne seg.

– Den første tanken min var om det brant – og om det var farligere med elbil enn bensin- og dieselbil. Jeg slet deretter med å få opp dørene foran.

Les vår test av Tesla Model X

Fikk hjelp

Heldigvis er sjåføren av den andre bilen raskt ut av sin bil og han får med hjelp av Erik opp døra.

– Det var bra vi fikk litt hjelp til det. Sånn ellers er det greit for folk å vite at det er utløsingen av airbagene som sørget for lukta og røyken som gjorde at vi trodde det brant, understreker Gjøvik-mannen.

Det skulle forøvrig vise seg at bakdørene fungerte fint, etter ulykken. De kunne åpnes med nøkkelen, mens bilen sto på bergingsbilen.

Ramsberg er en av mange nordmenn som har kastet seg på elbil-bølgen – og som nå også har fått erfare hvordan det er å krasje i en elbil.

Etter uhellet har takstmann bestemt at bilen skal kondemneres. Foto: Privat

Denne bilen kommer når du kaller på den

Panikkbremser

50-åringen kjøpte sin Tesla Model X i desember i fjor. Det var første elbil i husstanden. Elleve måneder ut i eierskapet, skjer altså noe uventet.

– Det var ca 15 cm nysnø på veibanen. Det var ikke ryddet av brøytebil der vi kjørte, og det var svært glatt. Vi var på vei ut av en sving i moderat fart, på grunn av det vanskelige føret. I det vi kommer ut av svingen, ser vi det kommer en bil imot gjennom en høyresving. Vedkommende mister helt kontrollen på bilen på holkeføret – føreren forklarer etterpå at han har panikkbremset.

Tesla: Snart kan du sove bak rattet

Bilen som kom imot fikk også skader i sammenstøtet med Teslaen. Den hadde for høy fart på det glatte føret. Foto: Privat

Treffer et tre

Den møtende bilen har god fart over i motsatt kjørefelt. Ramsberg har lite tid til å reagere.

– Det gikk veldig fort, men jeg rakk såvidt å tenke at jeg måtte svinge over mot hans kjørefelt. Jeg klarer vel å komme ca en halvmeter før det smeller. Det gjør at vi unngår å treffe hverandre totalt midt på fronten, men litt på høyre side begge to. Vi fortsetter rett ned i grøfta på motsatt side og treffer med fronten i et tre, fortsetter Ramsberg.

Hoppet av fra Tesla – nå kan du bestille denne

Imponert

Bilen står pal i grøfta, med alle airbager utslått – to foran, to på siden og to ved vinduene bak. Men ingen er synlig skadet, kun mindre slagskader.

– Utrolig nok. Jeg fikk litt vondt i nakken, men ellers ikke noe.

– Hvordan synes du bilen håndterte ulykken?

– Med tanke på det kraftige smellet – og skadene på begge bilene – så må jeg si at jeg er svært imponert at vi kunne gå skadefrie ut. Fronten tok alt, og vi merket heller ikke noe nede ved føttene etter krasjet. Både bilbelte og airbagene fungert supert. Vi kjente ikke engang stølhet i kroppen dagen etter av bilbelte. Det betyr vel at airbagene sørget for godt mottak også.

Model X har fått mye oppmerksomhet, blant annet på grunn av de helt spesielle Falconwing-dørene, som vippes oppover.

Tesla har enda større planer - sjekk denne

Totalskadet

Takstmannen konkluderte nylig med at bilen var totalskadet. Forsikringen dekker helt ny bil. Ramsberg er ikke i tvil om hva de skal til innkjøp av:

– Den sikkerheten som bilen viste her – gjør at jeg kjøper en ny Tesla X, slår han fast.

– Har du opplevd noe lignende i en bil med fossilt drivstoff?

– Nei, jeg har takk og lov aldri vært borti en kollisjon før – kun mindre uhell.

Verdenspremiere: Broom på eksklusiv test av Tesla Model 3

Fokus på sikkerhet

Tesla er, som alle andre bilprodusenter, opptatt av sikkerhet. Model S er krasjtestet både av National Highway Traffic Safety Administration (NHTSA) i USA og av Euro NCAP.

I USA ble Model S omtalt som den sikreste bilen man hadde krasjtestet noen gang, og den fikk også fem stjerner i Euro NCAP-testen.

Når det gjelder Model X er konklusjonen fra NHTSA omtrent den samme som på Model S: De mente det var den desidert sikreste SUVen som noen gang er testet.

Euro NCAP har ikke krasjtestet Model X ennå.

Dette kappløpet er gull verdt for alle som vil ha elbil

Model X har mange av egenskapene norske bilkjøpere setter pris på: God plass, firehjulsdrift, elektrisk drivlinje og mulighet for tilhengerfeste og sju seter.

Vanskelig å få til å brenne, men ...

Det er mange som er bekymret for at brannfaren i en elbil. Men det har vist seg at dette er ikke er en stor risiko, i utgangspunktet.

Men hvis det først skjer, kan brannen være vanskelig å slukke. Dessuten en røyken fra bilbatteri farligere enn vanlig røyk.

Derfor trenes brannvesenet opp til både hvordan de skal få bukt med flammene, og hvordan de skal frigjøre folk som sitter inneklemt.

Redningsetatene understreker imidlertid at de som kommer til et ulykkessted hvor en elbil er involvert, ikke må være redde for å hjelpe personer som eventuelt sitter fastklemt. Når airbagen utløses, skal i prinsippet en elbil være strømløs.

Men skal imidlertid passe seg for røyken, og man skal IKKE berøre oransje kabler.

Le mer om øvelser som utføres i forbindelse med elbilbrann her